Kedves Egyesületi Tagjaink!

A Szociális és Gyermekvédelmi Főigazgatóság Módszertani Főosztálya gondozásában és dr. Simon Attila helyettes államtitkár jóváhagyása alapján az Emberi Erőforrások Minisztériuma kiadott egy kitöltési útmutatót a 2018 július 1-jétől hatályos szakmai ajánlások segédleteként.

A pszichiátriai betegek nappali és közösségi ellátása, továbbá a szenvedélybetegek alacsonyküszöbű, nappali és közösségi ellátását végző szolgáltatók számára nyújt segítséget a most kiadott kitöltési útmutató, a korábbi szakmai ajánlások mellékleteinek kitöltéséhez.

Felhívjuk a szolgáltatók figyelmét, hogy változott a [Szakmai ajánlás Szenvedélybetegek részére nyújtott alacsonyküszöbű ellátás szolgáltatást biztosítók számára](http://szocialisportal.hu/web/guest/hir-megjelenito/-/journal_content/56/10181/154117?redirect=/utmutatok) elnevezésű dokumentum **2. számú melléklete**, valamint a [Szakmai ajánlás Szenvedélybetegek részére nyújtott közösségi alapellátás szolgáltatást biztosítók számára](http://szocialisportal.hu/web/guest/hir-megjelenito/-/journal_content/56/10181/154316?redirect=/utmutatok) elnevezésű dokumentum **2. számú melléklete**!

Szenvedélybetegek részére nyújtott alacsonyküszöbű ellátás célja a szenvedélybetegek, az addiktológiai problémákkal küzdők és közvetlen környezetük elérése, fogadása, aktuális problémájuk kezelése.

Jelen szakmai ajánlás segítséget kíván nyújtani a szolgáltatóknak a Szenvedélybetegek részére nyújtott alacsonyküszöbű ellátásban végzett komplex tevékenységükben, kiemelten az elmúlt évben jogszabályban definiált szolgáltatási elemek alkalmazásával kapcsolatban

**Kitöltési útmutató a pszichiátriai és szenvedélybeteg ellátása szolgáltatást biztosítók számára**

<http://szocialisportal.hu/web/guest/hir-megjelenito/-/journal_content/56/10181/154117?redirect=/utmutatok>

A szenvedélybetegség egy összetett betegség, amely a lelki, pszichés problémákon túl testi tünetekben is megnyilvánul, továbbá a társas kapcsolatok zavaraival, az életminőség romlásával párosul. A szenvedélybetegek részére nyújtott közösségi alapellátásban a gondozás a kliens természetes környezetében, külső-belső erőforrásait bevonva valósul meg.

Jelen szakmai ajánlás segítséget kíván nyújtani a szolgáltatóknak a szenvedélybetegek részére közösségi alapellátás keretében nyújtott komplex tevékenységükben, kiemelten az elmúlt évben jogszabályban definiált szolgáltatási elemek alkalmazásával kapcsolatban.

**Kitöltési útmutató a pszichiátriai és szenvedélybeteg ellátása szolgáltatást biztosítók számára**

<http://szocialisportal.hu/web/guest/hir-megjelenito/-/journal_content/56/10181/154316?redirect=/utmutatok>

A szenvedélybetegek részére nyújtott nappali ellátás célja a szenvedélybetegséggel érintett személy és hozzátartozóik segítése. A szolgáltatók olyan környezetet biztosítanak az érintetteknek, amely képes a felépülés megindítására, megszilárdítására.

Jelen szakmai ajánlás segítséget kíván nyújtani a szolgáltatóknak a nappali ellátás keretében végzett tevékenységükben, kiemelten az elmúlt évben jogszabályban definiált szolgáltatási elemek alkalmazásával kapcsolatban.

**Kitöltési útmutató a pszichiátriai és szenvedélybeteg ellátása szolgáltatást biztosítók számára**

<http://szocialisportal.hu/web/guest/hir-megjelenito/-/journal_content/56/10181/154659?redirect=/utmutatok>

A pszichiátriai betegek részére nyújtott közösségi alapellátás a pszichotikus problémákkal élők betegségstádiumaira tekintettel, azok változásaira reagálva több szintű adaptív feladatot lát el. A szolgáltatók tevékenységük során a komplex pszichoszociális problémákra rugalmasan és gyorsan reagálva, gyakran egymással párhuzamosan, különböző tevékenységkombinációkkal fejtik ki hatékonyságukat.

Jelen szakmai ajánlás segítséget kíván nyújtani a szolgáltatóknak a közösségi pszichiátriai ellátásban végzett komplex tevékenységükben, kiemelten az elmúlt évben jogszabályban definiált szolgáltatási elemek alkalmazásával kapcsolatban.

**Kitöltési útmutató a pszichiátriai és szenvedélybeteg ellátása szolgáltatást biztosítók számára**

<http://szocialisportal.hu/web/guest/hir-megjelenito/-/journal_content/56/10181/154438?redirect=/utmutatok>

A pszichiátriai betegek nappali ellátásának célja, hogy a fekvőbeteg-gyógyintézeti ellátást nem igénylő pszichiátriai betegek részére öntevékenységére, önsegítésére épülve biztosítsa a szociális, egészségi és mentális állapotuknak megfelelő napi életritmust, közösségi együttlétet.

Jelen szakmai ajánlás segítséget kíván nyújtani a szolgáltatóknak a nappali ellátás keretében végzett tevékenységükben, kiemelten az elmúlt évben jogszabályban definiált szolgáltatási elemek alkalmazásával kapcsolatban.

**Kitöltési útmutató a pszichiátriai és szenvedélybeteg ellátása szolgáltatást biztosítók számára**

<http://szocialisportal.hu/web/guest/hir-megjelenito/-/journal_content/56/10181/154517?redirect=/utmutatok>